[{"text_idx": "#000001", "text": "La milito en Ukrainio dividas ankau\u0306 la Esperanto-movadon. Pascal Dubourg Glatigny demandas sin, c\u0302u la esperantistoj havas ion propran por diri pri la konflikto, au\u0306 c\u0302u ili nur papagas propagandon de la diversaj flankoj. \u201dNia vojo al paco ne plu devas esti abstrakta, sed konkrete montri la vojon de dialogo kaj toleremo\u201d, li skribas en sia vidpunkta artikolo sojle de diskuto pri la temo en Poznano okaze de Artaj Konfrontoj en Esperanto (Arkones)."}, {"text_idx": "#000002", "text": "La rusa invado de Ukrainio trafis la esperantistojn ne preparitajn. Ne nur ilin. Multaj homoj g\u0302is la lasta horo kredis la asertojn de la rusaj oficialuloj. La 5-an de decembro Leonid Slutski deklaris ke eventuala invado estas fabelo. La 17-an de januaro Sergej Lavrov deklaris ke okcidentanoj misinformas pri Rusio preparanta invadon de Ukrainio kaj nesincere pludiskutis la kadukan Minsk-interkonsenton. Kaj tamen la invado okazis, brutale."}, {"text_idx": "#000003", "text": "La afero fermentas jam de jarcentoj. G\u0302i kristalig\u0302is kiam Pollando rekonkeris suvenerecon de okcidenta Ukrainio. Tiam estig\u0302is ne nur diversskalaj naciaj konfliktoj sed ankau\u0306 konflikto inter kapitalisma okcidento kaj komunista Sovetunio. Aldonig\u0302is poste la perfida promeso de hitlera Germanio liberigi eu\u0306ropajn popolojn. Lau\u0306longe de la jaroj la problemo neniam estis solvita."}, {"text_idx": "#000005", "text": "Rusio pravigis sian invadon per defendo de malplimulto, pravigo kiu inkluzivas ankau\u0306 la lingvajn rajtojn. Sed la rusia registaro ne plu kas\u0302as sian pli vastan geo-politikan celon krei tutmondan kaoson (militon) por neniigi la usonan tutmondismon kaj restrukturi la mondon lau\u0306 diversaj influblokoj (usona, rusa, eu\u0306ropa, c\u0302ina, barata, brazila ktp...)."}, {"text_idx": "#000027", "text": "(Por ekz, multaj de la Ukrainojn estas denask-rusparolantojn (inkluzive de la prezidanto de ukrainion), sed tio ne preventis auw haltis la militon!)."}]